બાબા સાહેબનાં જીવનચરિત્રકાર, ધનંજય કીર, લખે છે કે યુવાન આંબેડકર જ્યારે સર્વ પ્રથમ વખત તેમના પિતાને સુદુર મળવા જવા માટે જયારે પોતાના નાના ભાઈ સાથે ટ્રેનમાં મુસાફરી કરે છે. રેલ્વે સ્ટેશને ઉતરીને તેઓ એક બળદ ગાડું ભાડે કરે છે. હજી તો ગાડામાં બેસીને તેઓ થોડેજ દુર ગયા હશે કે ગાડા વાળા સાથે વાતચીતમાં પેલાને ખબર પડે છે કે આ સુટેડ બુટેડ છોકરાઓ ખરેખર અસ્પૃશ્ય ગણાતી જ્ઞાતિનાં છે. ગુસ્સામાં ગાડા વાળો એમ માનીને કે તેનું ગાડું અને પવિત્ર પશુઓ અપવિત્ર થઇ ગયા, બંને ભાઈઓને ગાડામાંથી નીચે ફેંકી દે છે!!! બાબા સાહેબને માટે આ પ્રથમ અનુભવ હતો જયારે તેમને કોઈએ અસ્પૃશ્ય તરીકે ગણ્યા અને અપમાન જનક પરિસ્થિતિનો સામનો કરવાનો આવ્યો. તેમના જીવનના પ્રારંભિક ભાગ માં લશ્કરી છાવણીના સુરક્ષિત અને આદર્શ વાતાવરણમાં તેમને ક્યારેય પૂર્વગ્રહો કે ભેદભાવ જોવા મળ્યા ન હતા.